U-I-96/07
Natisni
Opravilna št.:
U-I-96/07
Datum odločitve:
3. 7. 2008
ECLI:
ECLI:SI:USRS:2008:U.I.96.07
Akt:
Obrtni zakon (Uradni list RS, št. 59/94, 61/2000, 42/02, 18/04, 40/04 – ur. p. b. in 102/07) (OZ), 31., 39. in 41. čl.
Izrek:
Pobuda za začetek postopka za oceno ustavnosti 31., 39. in 41. člena Obrtnega zakona (Uradni list RS, št. 59/94, 61/2000, 42/02, 18/04, 40/04 – ur. p. b. in 102/07) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Janez Burica, s. p., Ljubljana
Datum vloge:
27. 3. 2007
Vrsta odločitve:
sklep
Vrsta rešitve:
zavrženje
Dokument:
US28217
Dokument v PDF obliki:
U-I-96-07.pdf
79 KB
Prenesite datoteko
U-I-96/07-5
3. 7. 2008
SKLEP
Ustavno sodišče je v postopku za preizkus pobude samostojnega podjetnika Gradbena mehanizacija, prevozi, Burica Janez, s. p., Ljubljana, in drugih, ki jih zastopa Matej Pečanac, odvetnik v Ljubljani, na seji 3. julija 2008
sklenilo:
Pobuda za začetek postopka za oceno ustavnosti 31., 39. in 41. člena Obrtnega zakona (Uradni list RS, št. 59/94, 61/2000, 42/02, 18/04, 40/04 – ur. p. b. in 102/07) se zavrže.
Obrazložitev
A.
1. Pobudniki izpodbijajo 31., 39. in 41. člen Obrtnega zakona (v nadaljevanju ObrZ), ki predpisujejo obvezno članstvo in obvezno plačevanje članarine. Zatrjujejo, da so izpodbijane določbe v neskladju s členi 2, 8, 14, 42 in 74 Ustave ter s Konvencijo Mednarodne organizacije dela št. 87 o sindikalnih svoboščinah in varstvu sindikalnih pravic (Uradni list FLRJ, MP, št. 8/58). Svoj pravni interes utemeljujejo z navedbo, da so obvezni člani Obrtno-podjetniške zbornice Slovenije in območnih obrtno-podjetniških zbornic ter zavezanci za plačilo članarine.
2. Pobudo za začetek postopka za oceno ustavnosti in zakonitosti lahko da, kdor izkaže svoj pravni interes (prvi odstavek 25. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, posega v njegove pravice, pravne interese oziroma v njegov pravni položaj. V primerih, ko izpodbijani predpis ne učinkuje neposredno, se pobuda lahko vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo pod pogoji iz 50. do 60. člena ZUstS (glej sklep Ustavnega sodišča št. U-I-275/07 z dne 22. 11. 2007, Uradni list RS, št. 110/07 in OdlUS XVI, 82).
3. Pobudniki utemeljujejo svoj pravni interes z navedbo, da so obvezni člani Obrtno-podjetniške zbornice Slovenije in območnih obrtno-podjetniških zbornic ter zavezanci za plačilo članarine. Izpodbijane določbe ne učinkujejo neposredno. Šesti odstavek 39. člena ObrZ namreč določa, da Obrtno-podjetniška zbornica obvesti člana o višini in načinu plačila članarine. Zoper višino in način plačila članarine ima član zbornice pravico do pritožbe na organ, ki je s statutom Obrtno-podjetniške zbornice Slovenije določen kot pritožbeni organ (sedmi odstavek 39. člena ObrZ). Zoper to odločitev imajo pobudniki sodno varstvo in nadaljnja pravna sredstva. Glede na to, da pobudniki niso izkazali, da so pravna sredstva izčrpali, ni podan pravni interes za presojo izpodbijanih predpisov. Zato je Ustavno sodišče njihovo pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS v sestavi: predsednik Jože Tratnik ter sodnici in sodniki mag. Marta Klampfer, mag. Miroslav Mozetič, dr. Ernest Petrič, Jasna Pogačar, dr. Ciril Ribičič in Jan Zobec. Sklep je sprejelo soglasno.
Jože Tratnik
Predsednik